Nedostaje odgojiteljica u vrtićima. Ovog časa ih se traži čak 50-ak

Na području županije u siječnju je porasla potražnja za radnicima različitih profila, izvještava područna služba Zavoda za zapošljavanje.

Tako je tijekom siječnja u Koprivničko-križevačkoj županiji evidentirano 506 potreba za radnicima
od strane poslodavaca, što je za 53 posto više nego u prosincu te za 56 posto više nego u siječnju lani.

Najtraženija zanimanja u siječnju bila su odgojitelji (odgojiteljice) u dječjim vrtićima, ukupno 46 osoba, nastavnici (31), konobarice (24), prodavači (18), kuhari (15), drvoprerađivači (15), njegovateljice (13), vozači teretnih vozila (13) i čistačice (12).

“Krajem siječnja na području Koprivničko-križevačke županije evidentirane su ukupno 1903 nezaposlene osobe. U odnosu na prosinac to je 12,6 posto više, a u odnosu na siječanj lani 25,5 posto manje”, otkrili su iz Zavoda za zapošljavanje.

Objava Nedostaje odgojiteljica u vrtićima. Ovog časa ih se traži čak 50-ak pojavila se prvi puta na Danica.hr.